અમારે આ માણકી સ્વામિનારાયણ ભગવાનને આપવી છે. ત્યારે મનુભાની નાનકડી દીકરી મોંઘીબા કહે એમાં શું? ભગવાનને જોઈતી હોયતો હું આપું. એમ કહી માણકીની સરક ઝાલી મહારાજ પાસે લાવ્યાને મહારાજ તથા માણકીને ચાંદલો કર્યો. પછી પગે લાગી માણકી મહારાજને અર્પણ કરી. મહારાજ એમના ઉપર રાજી થઈને ૬૦ રૂપિયા અને સાકરની પ્રસાદી આપીને કહ્યું મોંઘીબા! તમે બહુ મોંઘા થશો. રાજ રાણી થશો. એમ કહી આર્શીર્વાદ આપ્યા. સમય જતા મોંઘીબાના લગ્ન ગોંડલ નરેશ સંગ્રામ સિંહજી સાથે થયા હતા.